ระเบียบคณะกรรมการตรวจสอบทรัพย์สินระเบียบคณะกรรมการตรวจสอบทรัพย์สินว่าด้วยกองทุนป้องกันและปราบปรามยาเสพติดพ.ศ.๒๕๓๖[๑] อาศัยอำนาจตามความในมาตรา ๑๖ (๕) และมาตรา ๓๗และมาตรา ๓๘ แห่งพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔คณะกรรมการตรวจสอบทรัพย์สินโดยความเห็นชอบของกระทรวงการคลังออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตรวจสอบทรัพย์สินว่าด้วยกองทุนป้องกันและปราบปรามยาเสพติดพ.ศ. ๒๕๓๖ข้อ ๒ ระเบียบนี้ให้ใช้บังคับตั้งแต่วันที่ ๑๑มีนาคม พ.ศ. ๒๕๓๖ เป็นต้นไปข้อ ๓ ในระเบียบนี้คณะอนุกรรมการกองทุน หมายความว่าคณะอนุกรรมการกองทุนป้องกันและปราบปรามยาเสพติดพนักงานกองทุน หมายความว่าผู้ซึ่งเลขาธิการแต่งตั้งให้ปฏิบัติการตามระเบียบนี้ข้อ ๔ ให้เลขาธิการคณะกรรมการป้องกันและปราบปรามยาเสพติดรักษาการตามระเบียบนี้และให้มีอำนาจออกระเบียบหรือคำสั่งเพื่อปฏิบัติการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้เลขาธิการเสนอให้คณะกรรมการวินิจฉัยชี้ขาดหมวด๑บททั่วไป ข้อ ๕ เมื่อทรัพย์สินใดตกเป็นของกองทุน ให้ปฏิบัติดังนี้(๑)[๒]ให้ผู้ซึ่งมีหน้าที่เกี่ยวข้องนำทรัพย์สินพร้อมทั้งหนังสือนำส่งจำนวนสองชุดมอบแก่ผู้อำนวยการสำนักตรวจสอบทรัพย์สินคดียาเสพติดหรือพนักงานกองทุนซึ่งผู้อำนวยการสำนักตรวจสอบทรัพย์สินคดียาเสพติดมอบหมายให้เป็นผู้ตรวจรับทรัพย์สิน(๒) ให้ผู้ตรวจรับทรัพย์สินดำเนินการดังต่อไปนี้(ก) ทำการสำรวจทรัพย์สินและบันทึกรายละเอียดเกี่ยวกับจำนวนประเภทรวมทั้งมูลค่าของทรัพย์สินนั้น โดยอาจมีรายละเอียดอื่นตามที่เห็นสมควรก็ได้แล้วรายงานและเสนอความเห็นต่อคณะอนุกรรมการกองทุนว่าสมควรดำเนินการแก่ทรัพย์สินนั้นต่อไปอย่างไร(ข)ตรวจสอบทรัพย์สินให้ถูกต้องตามรายละเอียดในหนังสือนำส่งแล้วให้ผู้นำส่งและผู้ตรวจรับทรัพย์สินลงนามกำกับไว้เป็นหลักฐานและเก็บรักษาหนังสือนำส่งไว้เป็นหลักฐานฝ่ายละหนึ่งชุดหากทรัพย์สินนั้นไม่ครบถ้วน หรือมีความชำรุดเสียหาย ให้บันทึกไว้โดยชัดแจ้งด้วยข้อ ๖ เมื่อได้มีการตรวจรับทรัพย์สินตามข้อ ๕แล้ว ให้ดำเนินการดังต่อไปนี้(๑) ถ้าเป็นเงิน ให้นำส่งผู้รับเงินตามข้อ ๑๑ทันที ทั้งนี้ต้องช้ากว่าวันทำการวันแรกที่อาจนำส่งได้(๒) ทรัพย์สินที่เป็นสังหาริมทรัพย์ให้นำไปเก็บรักษาไว้ที่สถานที่เก็บรักษาทรัพย์สินของกองทุนหรือจะฝากเก็บรักษาไว้ที่สถานที่เก็บรักษาทรัพย์สินของสำนักงานตามระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์สินที่ถูกยึดหรืออายัดก็ได้(๓)ทรัพย์สินที่เป็นอสังหาริมทรัพย์หรือเป็นทรัพย์สินที่มีลักษณะตามข้อ ๗จะมอบให้บุคคลซึ่งได้ดูแลรักษาทรัพย์สินในระหว่างการยึดหรืออายัดดูแลรักษาต่อไปหรือจะจ้างบุคคลอื่นให้ดูแลรักษาทรัพย์สินหรือเช่าสถานที่เก็บรักษาทรัพย์สินนั้นไปพลางก่อนในระหว่างที่คณะอนุกรรมการกองทุนยังไม่มีมติเกี่ยวกับทรัพย์สินนั้นก็ได้เมื่อได้ดำเนินการตามวรรคหนึ่งแล้วให้รายงานคณะอนุกรรมการกองทุนโดยเร็วและในกรณีที่เป็นทรัพย์สินที่มีหลักฐานทางทะเบียนให้เลขาธิการจัดการเกี่ยวกับหลักฐานทางทะเบียนดังกล่าวให้เรียบร้อยด้วยข้อ ๗ ให้ผู้ตรวจรับทรัพย์สินตามข้อ ๕รายงานคณะอนุกรรมการกองทุน โดยด่วนที่สุดเมื่อปรากฏว่า(๑) ทรัพย์สินนั้นมีสภาพเป็นของสด ของเสียได้หรือถ้าหน่วงช้าไว้จะเป็นการเสี่ยงต่อความเสียหายหรือค่าใช้จ่ายจะเกินส่วนแห่งค่าของทรัพย์สินนั้น(๒)ทรัพย์สินนั้นมีลักษณะที่อาจทำให้สกปรกเลอะเทอะ หรือมีกลิ่น หรืออาจรบกวนหรือก่อความรำคาญ(๓) ทรัพย์สินนั้นมีน้ำหนักมากหรือไม่สะดวกต่อการเคลื่อนย้าย หรือมีขนาดใหญ่มากหรือเปลืองเนื้อที่ในการเก็บรักษา(๔) ทรัพย์สินนั้นเป็นทรัพย์สินซึ่งโดยสภาพอาจก่อให้เกิดอันตรายได้ง่ายเช่น สารเคมี หรือสิ่งที่เป็นเชื้อเพลิง(๕)ทรัพย์สินที่ต้องเก็บรักษาไว้ในสถานที่โดยเฉพาะเพื่อรักษาคุณภาพของตัวทรัพย์หมวด๒การบริหารกองทุน ข้อ ๘ ให้คณะกรรมการแต่งตั้งคณะอนุกรรมการกองทุนคณะหนึ่งประกอบด้วยเลขาธิการเป็นประธานอนุกรรมการผู้แทนสำนักงานอัยการสูงสุด ผู้แทนกรมตำรวจ ผู้แทนกรมศุลกากร ผู้แทนกรมบัญชีกลางและผู้ทรงคุณวุฒิอื่นไม่เกินสองคนเป็นอนุกรรมการและผู้อำนวยการกองตรวจสอบทรัพย์สินคดียาเสพติดเป็นอนุกรรมการและเลขานุการคณะอนุกรรมการจะแต่งตั้งข้าราชการคนหนึ่งหรือหลายคนในสำนักงานเป็นผู้ช่วยเลขานุการก็ได้อนุกรรมการผู้ทรงคุณวุฒิให้มีวาระอยู่ในตำแหน่งคราวละสองปีอนุกรรมการผู้ทรงคุณวุฒิซึ่งพ้นจากตำแหน่งอาจได้รับแต่งตั้งอีกได้ข้อ ๙ ให้คณะอนุกรรมการกองทุนมีอำนาจหน้าที่ดังต่อไปนี้(๑) พิจารณาอนุมัติให้จ่ายเงินกองทุนตามหลักเกณฑ์ที่กำหนดในระเบียบนี้(๒) ควบคุมดูแลเกี่ยวกับการรับ การจ่ายและการเก็บรักษาเงิน(๓)ควบคุมดูแลเกี่ยวกับการจัดการและการจัดหาผลประโยชน์จากทรัพย์สินของกองทุน(๔) วางระเบียบโดยความเห็นชอบของคณะกรรมการกำหนดหลักเกณฑ์ในกรณีดังต่อไปนี้(ก) การนำทรัพย์สินของกองทุนไปใช้ประโยชน์(ข) การจำหน่ายทรัพย์สินของกองทุน(ค) การจ่ายเงินหรือทรัพย์สินเพื่อสนับสนุนหรือเพื่อช่วยเหลือบุคคลหรือหน่วยงานที่เกี่ยวข้องหรือที่ได้รับความเดือดร้อนจากการป้องกันและปราบปรามยาเสพติด(ง) การจ่ายเงินสินบนและเงินรางวัล(๕)ปฏิบัติหน้าที่อื่นตามที่กฎหมายกำหนดหรือตามที่คณะกรรมการมอบหมายการจ่ายเงินหรือทรัพย์สินจากกองทุนครั้งหนึ่งถ้ามีจำนวนหรือมูลค่าเกินห้าล้านบาทจะต้องได้รับความเห็นชอบของคณะกรรมการก่อนข้อ ๑๐ การใช้จ่ายเงินกองทุนเพื่อประโยชน์ตามมาตรา๓๔ ได้แก่กรณีดังต่อไปนี้(๑) สนับสนุนการป้องกันและปราบปรามยาเสพติดการบำบัดรักษา และการฟื้นฟูสมรรถภาพผู้ติดยาเสพติด(๒) สนับสนุนหรือจัดให้มีการศึกษา ฝึกอบรมหรือสัมมนาเกี่ยวกับการป้องกันและปราบปรามยาเสพติด การบำบัดรักษาและการฟื้นฟูสมรรถภาพผู้ติดยาเสพติด(๓) สนับสนุนหรือจัดให้มีวิทยากรซึ่งมีความรู้หรือความเชี่ยวชาญในด้านต่างๆ ทั้งในประเทศหรือต่างประเทศ เพื่อทำหน้าที่ให้คำปรึกษา แนะนำฝึกอบรมหรือสัมมนาเกี่ยวกับการป้องกันและปราบปรามยาเสพติด การบำบัดรักษาและการฟื้นฟูสมรรถภาพผู้ติดยาเสพติด(๔) สนับสนุนหรือจัดให้มีการให้บริการหรือจัดกิจกรรมอันก่อให้เกิดประโยชน์ต่อการป้องกันและปราบปรามยาเสพติด การบำบัดรักษาและการฟื้นฟูสมรรถภาพผู้ติดยาเสพติด(๕)สนับสนุนการประสานงานระหว่างหน่วยงานที่เกี่ยวข้องหรือมีส่วนช่วยเหลือ หรือสนับสนุนการป้องกันและปราบปรามยาเสพติดการบำบัดรักษา และการฟื้นฟูสมรรถภาพผู้ติดยาเสพติดทั้งในประเทศและต่างประเทศ(๖)กิจการอื่นที่จำเป็นเพื่อให้บรรลุวัตถุประสงค์ของกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดหมวด๓การรับเงิน ข้อ ๑๑[๓] การรับเงินของกองทุน ให้เลขาธิการหรือพนักงานกองทุนตั้งแต่ระดับ๘ ซึ่งเลขาธิการมอบหมาย ร่วมกับผู้อำนวยการสำนักตรวจสอบทรัพย์สินคดียาเสพติด หรือพนักงานกองทุนตั้งแต่ระดับ๖ ซึ่งผู้อำนวยการสำนักตรวจสอบทรัพย์สินคดียาเสพติดมอบหมาย เป็นผู้รับเงินและออกหลักฐานการรับเงินแล้วดำเนินการตามข้อ ๑๕ (๑)หมวด๔การจ่ายเงิน ข้อ ๑๒ เงินของกองทุนให้จ่ายได้ตามจำนวนที่คณะอนุกรรมการกองทุนพิจารณาอนุมัติสำหรับกรณีดังต่อไปนี้(๑)ค่าใช้จ่ายในการบริหารกองทุนตามหลักเกณฑ์ที่คณะอนุกรรมการกองทุนกำหนด(๒) ค่าใช้จ่ายในการตรวจสอบทรัพย์สินค่าใช้จ่ายในการยึด อายัดและการขายทอดตลาดทรัพย์สิน(๓)ค่าใช้จ่ายในการเก็บรักษาทรัพย์สินที่ถูกยึดหรืออายัด(๔) ค่าใช้จ่ายในการประเมินราคาทรัพย์สินตามมาตรา๒๓ และค่าใช้จ่ายในการประเมินค่าเสียหายและค่าเสื่อมสภาพตามมาตรา ๒๔(๕) ค่าเสียหายและค่าเสื่อมสภาพตามมาตรา ๒๔(๖) เงินสินบนตามข้อ ๑๙ และเงินรางวัลตามข้อ ๒๐(๗)ค่าใช้จ่ายอื่นเพื่อให้เป็นไปตามวัตถุประสงค์ของกองทุนการจ่ายเงินกองทุนเพื่อประโยชน์ในการป้องกันและปราบปรามยาเสพติดสำหรับกรณีอื่นนอกจากที่กำหนดไว้ในวรรคหนึ่งให้คณะอนุกรรมการกองทุนกระทำได้โดยความเห็นชอบของคณะกรรมการข้อ ๑๓ วิธีการจ่ายเงินที่ได้รับอนุมัติตามข้อ ๑๒แล้ว ให้เป็นไปตามระเบียบของทางราชการแต่ถ้าไม่มีระเบียบที่เกี่ยวกับกรณีดังกล่าวให้เป็นไปตามระเบียบที่เลขาธิการกำหนดข้อ ๑๔ ให้กองทุนมีเงินทดรองจ่ายภายในวงเงินที่คณะกรรมการกำหนดหมวด๕การเก็บรักษาทรัพย์สิน ข้อ ๑๕ ทรัพย์สินของกองทุนให้เก็บรักษาไว้ดังนี้(๑) ในกรณีที่เป็นเงินให้ฝากไว้กับธนาคารที่เป็นรัฐวิสาหกิจ(๒) ในกรณีที่เป็นทรัพย์สินอื่นให้เก็บรักษาไว้ตามระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์สินที่ถูกยึดหรืออายัดหมวด๖การจัดหาผลประโยชน์ ข้อ ๑๖ คณะอนุกรรมการกองทุนอาจนำเงินของกองทุนไปจัดหาผลประโยชน์ได้ดังนี้(๑) ซื้อพันธบัตรรัฐบาลพันธบัตรรัฐวิสาหกิจหรือตั๋วเงินคลัง(๒) ลงทุนอย่างอื่นโดยได้รับอนุมัติจากคณะกรรมการและต้องได้รับความเห็นชอบจากกระทรวงการคลังข้อ ๑๗ คณะอนุกรรมการกองทุนอาจนำทรัพย์สินอื่นไปจัดหาผลประโยชน์ได้ตามหลักเกณฑ์เดียวกันกับการนำทรัพย์สินที่เก็บรักษาไว้ในระหว่างการยึดหรืออายัดไปจัดหาผลประโยชน์แต่ถ้ามีกรณีจำเป็นและสมควรนอกเหนือไปจากหลักเกณฑ์ดังกล่าวให้กระทำได้โดยความเห็นชอบของคณะกรรมการหมวด๗เงินสินบนและเงินรางวัล ข้อ ๑๘ ในกรณีที่มีเหตุอันสมควรคณะอนุกรรมการกองทุนอาจพิจารณามีมติให้มีการจ่ายเงินสินบนหรือเงินรางวัลได้ตามหลักเกณฑ์ที่กำหนดไว้ในหมวดนี้การจ่ายเงินสินบนหรือเงินรางวัลตามที่กำหนดไว้ในหมวดนี้เป็นเพียงหลักเกณฑ์ที่กำหนดไว้เพื่อประโยชน์ในการปฏิบัติการตามที่คณะอนุกรรมการกองทุนเห็นสมควรมิใช่เป็นการโฆษณาหรือให้คำมั่นตามกฎหมายแก่บุคคลใดในอันที่จะยกขึ้นกล่าวอ้างเพื่อเรียกร้องสิทธิในเงินดังกล่าวข้อ ๑๙ คณะอนุกรรมการกองทุนมีอำนาจพิจารณาจ่ายเงินสินบนแก่ผู้ซึ่งชี้แนะให้พนักงานเจ้าหน้าที่ทราบถึงตัวทรัพย์สินแหล่งที่มา หรือสถานที่ตั้งของทรัพย์สินที่เกี่ยวเนื่องกับการกระทำความผิดเกี่ยวกับยาเสพติดโดยมีข้อมูลหรือพยานหลักฐานพอสมควรที่สามารถใช้เป็นประโยชน์ในการตรวจสอบทรัพย์สินจนมีผลให้ทรัพย์สินนั้นตกเป็นของกองทุนเงินสินบนที่จะจ่ายตามวรรคหนึ่งให้คณะอนุกรรมการกองทุนกำหนดโดยพิจารณาถึงประโยชน์ของข้อมูลและพยานหลักฐานที่ได้รับจากผู้ชี้แนะและมูลค่าของทรัพย์สินโดยให้จ่ายได้ไม่เกินร้อยละสิบของเงินที่คำนวณได้จากราคาทรัพย์สินที่ประเมินได้ในวันที่ยึดหรืออายัดทรัพย์สินหรือของราคาที่ได้จากการขายทอดตลาด แล้วแต่กรณี หักด้วยค่าใช้จ่ายในการประเมินราคาทรัพย์สินหรือขายทอดตลาดทรัพย์สินนั้นข้อ ๒๐[๔]คณะอนุกรรมการกองทุนมีอำนาจพิจารณาจ่ายเงินรางวัลแก่พนักงานเจ้าหน้าที่ผู้ทำหน้าที่ตรวจสอบยึดหรืออายัดทรัพย์สินที่เกี่ยวเนื่องกับการกระทำความผิดเกี่ยวกับยาเสพติด ผู้ซึ่งทำหน้าที่สืบสวนสอบสวน หรือจับกุมผู้กระทำความผิดเกี่ยวกับยาเสพติด จนมีผลให้ทรัพย์สินนั้นตกเป็นของกองทุนโดยให้จ่ายได้ไม่เกินร้อยละห้าของเงินที่คำนวณได้จากราคาทรัพย์สินที่มีการประเมินได้ในวันที่ยึดหรืออายัดทรัพย์สินหรือของราคาที่ได้จากการขายทอดตลาดแล้วแต่กรณี หักด้วยค่าใช้จ่ายในการประเมินราคาทรัพย์สินหรือขายทอดตลาดทรัพย์สินนั้นหากในคดีใดมีการจ่ายเงินรางวัลแต่ไม่มีการจ่ายเงินสินบนให้นำเงินสินบนคดีนั้นจ่ายเป็นเงินรางวัลเพิ่มเติมแต่ทั้งนี้ต้องไม่เกินจำนวนเงินขั้นสูงที่คณะกรรมการกำหนดข้อ ๒๑ เงินสินบนหรือเงินรางวัลให้จ่ายหลังจากนำทรัพย์สินนั้นออกขายทอดตลาดหรือนำไปใช้ประโยชน์แล้วหากไม่มีการนำทรัพย์สินนั้นออกขายทอดตลาดหรือไม่มีการนำไปใช้ประโยชน์ภายในหนึ่งปีนับแต่วันที่ทรัพย์สินนั้นตกเป็นของกองทุนให้คณะอนุกรรมการกองทุนประเมินราคาทรัพย์สินนั้นตามที่เห็นสมควรเพื่อนำมาเป็นเกณฑ์ในการกำหนดเงินสินบนหรือเงินรางวัลข้อ ๒๒ ถ้าผู้มีสิทธิได้รับเงินสินบนหรือเงินรางวัลมีหลายคนให้แบ่งเงินนั้น คนละส่วนเท่า ๆ กันเว้นแต่คณะอนุกรรมการกองทุนจะเห็นสมควรกำหนดเป็นอย่างอื่นหมวด๘การบัญชี ข้อ ๒๓[๕]ให้สำนักตรวจสอบทรัพย์สินคดียาเสพติดจัดทำบัญชี ตามระบบบัญชีที่ได้รับความเห็นชอบจากกระทรวงการคลังข้อ ๒๔[๖]ให้สำนักงานจัดทำงบดุลและรายงานการรับจ่ายเงินของกองทุนในปีที่ล่วงมาแล้วภายใน๙๐ วัน นับแต่วันสิ้นปีปฏิทินเพื่อรายงานคณะกรรมการและส่งให้สำนักงานการตรวจเงินแผ่นดินตรวจสอบรับรองและดำเนินการต่อไปตามมาตรา ๓๙ พร้อมทั้งส่งรายงานดังกล่าวให้กระทรวงการคลังทราบด้วยข้อ ๒๕[๗]ให้สำนักตรวจสอบทรัพย์สินคดียาเสพติดจัดให้มีการตรวจสอบภายในเกี่ยวกับการเงินและการบัญชีของกองทุนและรายงานคณะอนุกรรมการกองทุนเมื่อสิ้นปีปฏิทินประกาศณ วันที่ ๑๑ มีนาคม พ.ศ. ๒๕๓๖ศักดิ์ สนองชาติประธานกรรมการตรวจสอบทรัพย์สินระเบียบคณะกรรมการตรวจสอบทรัพย์สินว่าด้วยกองทุนป้องกันและปราบปรามยาเสพติด (ฉบับที่ ๒) พ.ศ. ๒๕๔๕[๘]สุนันทา/ผู้จัดทำ๒๓กุมภาพันธ์ ๒๕๕๒[๑]ราชกิจจานุเบกษา เล่ม ๑๑๐/ตอนที่ ๕๙/หน้า ๑๖/๖ พฤษภาคม ๒๕๓๖[๒]ข้อ ๕ (๑) แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยกองทุนป้องกันและปราบปรามยาเสพติด(ฉบับที่ ๒) พ.ศ. ๒๕๔๕[๓]ข้อ ๑๑ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยกองทุนป้องกันและปราบปรามยาเสพติด(ฉบับที่ ๒) พ.ศ. ๒๕๔๕[๔]ข้อ ๒๐ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยกองทุนป้องกันและปราบปรามยาเสพติด(ฉบับที่ ๒) พ.ศ. ๒๕๔๕[๕]ข้อ ๒๓ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยกองทุนป้องกันและปราบปรามยาเสพติด(ฉบับที่ ๒) พ.ศ. ๒๕๔๕[๖]ข้อ ๒๔ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยกองทุนป้องกันและปราบปรามยาเสพติด(ฉบับที่ ๒) พ.ศ. ๒๕๔๕[๗]ข้อ ๒๕ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยกองทุนป้องกันและปราบปรามยาเสพติด(ฉบับที่ ๒) พ.ศ. ๒๕๔๕[๘]ราชกิจจานุเบกษา เล่ม ๑๑๙/ตอนพิเศษ ๑๒๘ ง/หน้า ๓๕/๒๕ ธันวาคม ๒๕๔๕